CELEX: 62011TN0087
Language: sk
Date: 2011-02-18 00:00:00
Title: Vec T-87/11: Žaloba podaná 18. februára 2011 — GRP Security/Dvor audítorov

16.4.2011   
            
            
               SK
            
            
               Úradný vestník Európskej únie
            
            
               C 120/13
            
         Žaloba podaná 18. februára 2011 — GRP Security/Dvor audítorov
   (Vec T-87/11)
   2011/C 120/33
   Jazyk konania: francúzština
   
      Účastníci konania
   
   
      Žalobkyňa: GRP Security (Bertrange, Luxembursko) (v zastúpení: G. Osch, advokát)
   
      Žalovaný: Európsky dvor audítorov
   
      Návrhy žalobkyne
   
   Žalobkyňa navrhuje, aby Všeobecný súd:
   
               —
            
            
               vyhovel žalobným dôvodom predloženým žalobkyňou v tejto žalobe,
            
         
               —
            
            
               s výhradou neskoršieho predloženia a poskytnutia akýchkoľvek právnych a skutkových dôvodov a dôkazov,
            
         
               —
            
            
               vyhlásil túto žalobu po formálnej stránke za prípustnú,
            
         
               —
            
            
               vyhlásil dôvodnosť žaloby,
            
         
               —
            
            
               z uvedených dôvodov zrušil napadnuté rozhodnutia,
            
         
               —
            
            
               vyhovel žalobkyni, ktorá si vyhradzuje právo domáhať sa náhrady škody spôsobenej nezákonným konaním Dvora audítorov,
            
         
               —
            
            
               zaviazať žalovaného na náhradu všetkých výdavkov a trov konania,
            
         
               —
            
            
               vyhradiť žalobkyni uplatňovanie akýchkoľvek ďalších práv, nárokov, žalobných dôvodov a postupov.
            
         
      Žalobné dôvody a hlavné tvrdenia
   
   Žalobkyňa navrhuje zrušenie rozhodnutí Európskeho dvora audítorov týkajúcich sa jednak uloženia žalobkyni správnej sankcie vylúčenia z verejného obstarávania a finančných subvencií z rozpočtu Európskej únie na obdobie troch mesiacov a jednak rozviazania rámcovej zmluvy na poskytovanie služieb č. LOG/2026/10/2 s názvom „rôzne bezpečnostné služby“.
   Na podporu svojej žaloby žalobkyňa uvádza tri žalobné dôvody.
   
               1.
            
            
               Prvý žalobný dôvod je založený na porušení zásady proporcionality, práv na obranu a práva na spravodlivý proces v rozsahu, v akom žalobkyňa konala v dobrej viere a nevyvolala falšovanie a nepravdivé vyhlásenia, ktorých sa dopustil jeden jej zamestnanec, a v akom Dvor audítorov mohol požiadať o výmenu daného zamestnanca namiesto rozviazania zmluvy.
            
         
               2.
            
            
               Druhý žalobný dôvod je založený na zjavne nesprávnom posúdení, keďže Dvor audítorov nezohľadnil všetky skutočnosti v spise.
            
         
               3.
            
            
               Tretí žalobný dôvod je založený na porušení článkov 93, 94 a 96 finančného nariadenia, žalobkyňa neposkytla žiadne chybné informácie a nezavinila žiadne nepravdivé vyhlásenie počas predmetného verejného obstarávania.